આગામી સપ્તાહે બજારની નજર અગ્રણી કંપનીઓનાં પરિણામ ઉપર રહેશે એટલું જ નહીં, સેન્ટિમેન્ટ જોતાં શેરબજાર નવી ઊંચાઇએ જોવા મળી શકે છે. સોમવાર, મંગળવાર અને બુધવારના ટ્રેડિંગ સેશન બાદ ગુરુવારે દિવાળીનું મુહૂર્ત સેશન છે. શેરબજારના ટેક્િનકલ એનાલિસ્ટના જણાવ્યા પ્રમાણે નિફ્ટી આગામી સપ્તાહે ૧૦,૨૬૦ની સપાટીએ જોવાઇ શકે છે. શુક્રવાર, શનિવાર અને રવિવારની ત્રણ દિવસ સળંગ રજા હોવાના કારણે મોટા રિસ્કથી દૂર રહેવું હિતાવહ છે. નિફ્ટી નીચામાં ૯,૯૦૦ સપોર્ટ લેવલ ગણાવી શકાય.